Ο **Βαγγέλης Μαργαρίτης** (Θεσσαλονίκη, 5 Δεκεμβρίου 1982) είναι Έλληνας επαγγελματίας καλαθοσφαιριστής. Με ύψος 2,03 μέτρα αγωνίζεται ως πάουερ φόργουορντ / σέντερ για τον Π.Α.Ο.Κ.

Επαγγελματική σταδιοδρομία
--------------------------

Μερικοί από τους συλλόγους με τους οποίους έπαιξε ο Μαργαρίτης κατά τη διάρκεια της σταδιοδρομίας του είναι οι: Ηρακλής, Ιωνικός Νίκαιας, Περιστέρι, ΚΑΟΔ και ΠΑΟΚ. 

Ανανέωσε το συμβόλαιο του με τον ΠΑΟΚ το 2013. Το 2015, έγινε αρχηγός του ΠΑΟΚ και επέκτεινε το συμβόλαιο του με την ομάδα μέχρι τη σεζόν 2017-18. Το καλοκαίρι του 2018, ανανέωσε το συμβόλαιο του μέχρι το 2020. Στις 23 Νοεμβρίου 2018, τραυματίστηκε μένοντας εκτός δράσης 1,5 μήνα. Με τον ΠΑΟΚ συμμετείχε δυο χρονιές στο Μπάσκετμπολ Τσάμπιονς Λιγκ, ενώ το 2019 έφτασε μέχρι τον τελικό του Κυπέλλου Ελλάδας, όπου ηττήθηκε από τον Παναθηναϊκό με 79-73, ο ίδιος ωστόσο ήταν κομβικός με 13 πόντους, 3 ριμπάουντ και 2 τάπες. Στις 11 Μαρτίου 2019, ξεπέρασε σε αγώνα κόντρα στην Κύμη τους 2.000 πόντους με τη φανέλα του ΠΑΟΚ σε όλες τις διοργανώσεις. Τον ίδιο μήνα έγινε 4ος παίκτης του ΠΑΟΚ σε συμμετοχές στο Πρωτάθλημα Ελλάδας με 188, ενώ τον Οκτώβριο του 2019, έφτασε τις 200 συμμετοχές όντας μόλις ο 5ος αθλητής του ΠΑΟΚ που το καταφέρνει στη διοργάνωση.

Στις 4 Δεκεμβρίου 2019, κόντρα στη Βόννη για το Τσάμπιονς Λιγκ, έφτασε τις 300 συμμετοχές σε όλες τις διοργανώσεις με τους ασπρόμαυρους, ενώ με την εμφάνιση του συμπεριλήφθηκε στην καλύτερη πεντάδα της αγωνιστικής. Στις 22 Δεκεμβρίου 2019, σε αναμέτρηση με τον Προμηθέα Πάτρας, ο αρχηγός του ΠΑΟΚ έγινε ο 3ος σκόρερ στην ιστορία του Δικεφάλου, μετρώντας 1632 πόντους στο Πρωτάθλημα Ελλάδας.

Στις 23 Ιουλίου 2020, ανανέωσε ξανά με τον ΠΑΟΚ, συνεχίζοντας ως αρχηγός της ομάδας. Τη σεζόν 2020/21 στο πρωτάθλημα Ελλάδας, μέτρησε συνολικά 23 αγώνες και είχε κατά μέσο όρο 4,4 πόντους και 2,2 ριμπάουντ. Στις 30 Ιουνίου 2021, ανακοινώθηκε η αποχώρησή του από τον ΠΑΟΚ, μετά από εννέα χρόνια κοινής πορείας.

Στις 6 Ιουλίου 2021, ανακοινώθηκε από τον Κολοσσό Ρόδου. Στις 28 Ιανουαρίου 2022, ήταν ο πρωταγωνιστής της νίκης του Κολοσσού επί της Λάρισας (93-75) καθώς είχε 23 πόντους και 29 βαθμούς στην αξιολόγηση, που αποτελούν για τον ίδιο νέα ατομικά ρεκόρ καριέρας στην κατηγορία. Στις 22 Μαΐου 2022 με το ένα μπλοκ που έκανε κόντρα στη Λάρισα, έφτασε τα 113 στην καριέρα του και μπήκε στην πρώτη 35άδα των μπλοκέρ στην ιστορία του Πρωταθλήματος Ελλάδας.

Στις 16 Ιουνίου 2022, επέστρεψε στον Π.Α.Ο.Κ με συμφωνία για συνεργασία ενός χρόνου. Στις 15 Ιανουαρίου 2023 κόντρα στο Περιστέρι, πραγματοποίησε την 251η συμμετοχή του με τον ΠΑΟΚ και έγινε ο πρώτος σε συμμετοχές στην ιστορική λίστα της ομάδας στα χρόνια του επαγγελματικού Πρωταθλήματος (από το 1992-93). Επίσης, έγινε ο κορυφαίος ριμπάουντερ της ομάδας της Θεσσαλονίκης στα χρόνια του επαγγελματικού Πρωταθλήματος φτάνοντας τα 1.016 ριμπάουντ. Στις 4 Μαρτίου, συμπλήρωσε 300 συμμετοχές συνολικά στην καριέρα του στο επαγγελματικό Πρωτάθλημα Ελλάδας. Τη σεζόν 2022-23 ο Μαργαρίτης είχε 5.5 πόντους και 2.2 ριμπάουντ κατά μέσο όρο σε 29 αναμετρήσεις στο ελληνικό πρωτάθλημα. Στις 23 Ιουνίου 2023, ανανέωσε το συμβόλαιό του, μέχρι το τέλος της αγωνιστικής περιόδου 2023-24.

Εθνική ομάδα
------------

Ο Μαργαρίτης έγινε μέλος της Εθνικής Ελλάδας το 2017. Αγωνίστηκε στα προκριματικά του Παγκοσμίου Κυπέλλου του 2019. Στο ντεμπούτο με την αντρική Εθνική ομάδα εναντίον της Μεγάλης Βρετανίας, σημείωσε πέντε πόντους. Συνέχισε με την Εθνική και στους πρώτους αγώνες για τα προκριματικά του Ευρωμπάσκετ 2021, όντας μάλιστα αρχηγός της ομάδας. Μάλιστα στον αγώνα κόντρα στη Βοσνία (70-65), έκανε ρεκόρ καριέρας με το εθνόσημο σημειώνοντας 14 πόντους. Με το εθνόσημο μετράει 17 συμμετοχές και 134 πόντους (μ.ο: 7,88).

Τίτλοι-Διακρίσεις
-----------------

### Συλλογικοί

#### Γ.Σ. Περιστερίου

* Πρωτάθλημα Α2 Εθνικής: (2009)

#### Κ.Α.Ο. Δράμας

* Πρωτάθλημα Α2 Εθνικής: (2011)

### Ατομικοί

* Ελληνικό All-Star Game: (2018)

Παραπομπές
----------

1. ↑  «Eurocupbasketball.com PAOK THESSALONIKI inks Tsochlas». Αρχειοθετήθηκε από το πρωτότυπο στις 2 Οκτωβρίου 2013. Ανακτήθηκε στις 28 Σεπτεμβρίου 2013.
2. ↑  PAOK Thessaloniki extends with Vangelis Margaritis until 2018.
3. ↑  Voria.gr. «Συμβόλαιο ζωής υπέγραψε με τον ΠΑΟΚ ο Βαγγέλης Μαργαρίτης». *Συμβόλαιο ζωής υπέγραψε με τον ΠΑΟΚ ο Βαγγέλης Μαργαρίτης*. Ανακτήθηκε στις 1 Αυγούστου 2020.
4. ↑  «ΠΑΟΚ: Από το... 2019 ο Μαργαρίτης». *Eurohoops*. 23 Νοεμβρίου 2018. Ανακτήθηκε στις 1 Αυγούστου 2020.
5. ↑  ««Πράσινη» δυναστεία με... καρδιοχτύπι! (pics)». *www.gazzetta.gr*. Ανακτήθηκε στις 1 Αυγούστου 2020.
6. ↑  «Ξεπέρασε τους 2000 πόντους με τον ΠΑΟΚ ο Μαργαρίτης». *SDNA*. 11 Μαρτίου 2019. Ανακτήθηκε στις 1 Αυγούστου 2020.
7. ↑  «Το ρεκόρ του Μαργαρίτη». *www.novasports.gr*. Ανακτήθηκε στις 1 Αυγούστου 2020.
8. ↑  «Γράφει ιστορία με τον ΠΑΟΚ ο Μαργαρίτης (pic)». *SDNA*. 18 Οκτωβρίου 2019. Ανακτήθηκε στις 1 Αυγούστου 2020.
9. ↑  «Έγινε... 300άρης ο Μαργαρίτης (pic)». *SDNA*. 4 Δεκεμβρίου 2019. Ανακτήθηκε στις 1 Αυγούστου 2020.
10. ↑  «Στην καλύτερη πεντάδα της αγωνιστικής του BCL ο Μαργαρίτης (pic)». *SDNA*. 5 Δεκεμβρίου 2019. Ανακτήθηκε στις 1 Αυγούστου 2020.
11. ↑  «Μαργαρίτης: Ο 3ος σκόρερ στην ιστορία του ΠΑΟΚ». *SDNA*. 22 Δεκεμβρίου 2019. Ανακτήθηκε στις 1 Αυγούστου 2020.
12. ↑  «ΠΑΟΚ: Συνεχίζει ο αρχηγός Βαγγέλης Μαργαρίτης - "Οικογένεια μου ο ΠΑΟΚ"». *Eurohoops*. 23 Ιουλίου 2020. Ανακτήθηκε στις 1 Αυγούστου 2020.
13. ↑  «Υποστολή σημαίας στον ΠΑΟΚ, τέλος ο Μαργαρίτης!». *SDNA*. 30 Ιουνίου 2021. Ανακτήθηκε στις 30 Ιουνίου 2021.
14. ↑  «Επιβεβαίωση SDNA: Στον Κολοσσό ο Μαργαρίτης». *SDNA*. 6 Ιουλίου 2021. Ανακτήθηκε στις 6 Ιουλίου 2021.
15. ↑  «Βραδιά καριέρας για τον Βαγγέλη Μαργαρίτη». *- Ε.Σ.Α.Κ.Ε*. Ανακτήθηκε στις 30 Ιανουαρίου 2022.
16. ↑  «Στην 35άδα των μπλοκέρ ο Μαργαρίτης». *SDNA*. 23 Μαΐου 2022. Ανακτήθηκε στις 23 Μαΐου 2022.
17. ↑  «ΠΑΟΚ: Ο Βαγγέλης Μαργαρίτης επέστρεψε στο… σπίτι του! | Gazzetta». *www.gazzetta.gr*. Ανακτήθηκε στις 16 Ιουνίου 2022.
18. ↑  Newsroom, Totalbasket. «Ο Μαργαρίτης πρώτος σε αγώνες και κορυφαίος ριμπάουντερ στην ιστορία του ΠΑΟΚ mateco – totalbasket.gr». Αρχειοθετήθηκε από το πρωτότυπο στις 16 Ιανουαρίου 2023. Ανακτήθηκε στις 18 Ιανουαρίου 2023.
19. ↑  «ΠΑΟΚ και Μαργαρίτης θα συνεργαστούν για 11η χρονιά». *www.sport24.gr*. Ανακτήθηκε στις 23 Ιουνίου 2023.
20. ↑  Η "πρώτη" της Εθνικής σε φωτογραφίες ‹See Tfd›(in Greek)
.
21. ↑  Greece announce preliminary player list for games against Great Britain and Israel.
22. ↑  «Μαργαρίτης: "Τιμή μου να είμαι αρχηγός της Εθνικής" (Video)». *Eurohoops*. 21 Φεβρουαρίου 2020. Ανακτήθηκε στις 1 Αυγούστου 2020.
23. ↑  SPORTSROOM· SPORTSROOM (25 Φεβρουαρίου 2020). «Ρεκόρ στην Εθνική για Μαργαρίτη και Αγραβάνη». *SPORTS ROOM*. Ανακτήθηκε στις 1 Αυγούστου 2020.

Εξωτερικοί σύνδεσμοι
--------------------

* Προφίλ στο EuroCup
* Προφίλ στο Champions League
* Προφίλ στο Eurobasket.com
* Προφίλ Basket League Ελλάδας (Αγγλικά)
* Προφίλ Basket League Ελλάδας (Ελληνικά)
* Προφίλ στο Draftexpress.com